Ενετο-Τουρκικοί Πόλεμοι

Οι Ενετο-Τουρκικοί Πόλεμοι ήταν μία σειρά από πολεμικές αναμετρήσεις που συνέβησαν ανάμεσα στην Οθωμανική Αυτοκρατορία και την Δημοκρατία της Βενετίας, με την πρώτη σύγκρουση να ξεσπά το 1396 και την τελευταία το 1714. Αναλυτικά περιλάμβανε τους εξής πολέμους:

 Την ενετική συμμετοχή στην Σταυροφορία της Νικόπολης (1396).
 Τη Ναυμαχία της Καλλίπολης (1416) και μία σειρά από ναυτικές εμπλοκές ανάμεσα στο 1415 και το 1419.
 Την Πολιορκία της Θεσσαλονίκης (1422-1430), όπου συμμετείχε η Βενετία ενεργά από το 1423 και είχε ως έκβαση την άλωση της Θεσσαλονίκης από τους Οθωμανούς.
 Τον Α΄ Ενετοτουρκικό Πόλεμο  (1463–1479), που είχε ως αποτέλεσμα την κατάληψη της Εύβοιας, της Λήμνου και της Αλβανίας από τους Οθωμανούς.
 Τον Β΄ Ενετοτουρκικό Πόλεμο (1499–1503), που είχε ως αποτέλεσμα την κατάληψη των περισσότερων ενετικών κτήσεων στο Μοριά (Πελοπόννησο) από τους Οθωμανούς.
 Τον Γ΄ Ενετοτουρκικό Πόλεμο (1537–1540), που είχε ως αποτέλεσμα την κατάληψη των Κυκλάδων (με εξαίρεση την Τήνο), των Σποράδων και των εναπομεινάντων κτήσεων στο Μοριά από τους Οθωμανούς.
 Τον Δ΄ Ενετοτουρκικό Πόλεμο (1570–1573), που είχε ως αποτέλεσμα την κατάληψη της Κύπρου από τους Οθωμανούς, μολονότι ο οθωμανικός στόλος γνώρισε βαριά ήττα στη Ναυμαχία της Ναυπάκτου (1571).
 Τον E΄ Ενετοτουρκικό Πόλεμο, γνωστό ως Κρητικό Πόλεμο (1645–1669), που είχε ως αποτέλεσμα την κατάληψη της Κρήτης από τους Οθωμανούς.
 Τον ΣΤ΄ Ενετοτουρκικό Πόλεμο, γνωστό και ως Πόλεμο του Μοριά (1684–1699), που είχε ως αποτέλεσμα την κατάληψη του Μοριά, της Λευκάδας, της Αίγινας και μέρος της Δαλματίας από τους Βενετούς και τον τερματισμό της οθωμανικής παντοδυναμίας στην Ανατολική Μεσόγειο Θάλασσα.
 Τον Ζ΄ Ενετοτουρκικό Πόλεμο, γνωστό και ως Β΄ Πόλεμο του Μοριά (1714–1718), που είχε ως αποτέλεσμα την ανακατάληψη του Μοριά, της Τήνου και της Αίγινας, τελευταίων ενετικών κτήσεων στο Αιγαίο Πέλαγος, από τους Οθωμανούς.

Παραπομπές

Βενετοτουρκικοί πόλεμοι